OpenLLM-France/wikimedia huggingface dataset:
# Taxa horària zenital

En astronomia, la taxa horària zenital (THZ) d'un eixam de meteors és el nombre de meteors que un observador podria veure en una hora sota un cel clar i fosc (limitant la magnitud aparent a 6,5) si el radian de la pluja estigués en el zenit. La taxa efectiva que es pot veure gairebé sempre és menor i disminueix com més s'acosta el radiant a l'horitzó. la THZ es pot calcular segons diferents fórmules, unes més acurades que altres, aquí presentam la següent equació: $THZ={\cfrac {{\overline {TH}}\cdot F\cdot r^{6,5-lm}}{\sin(hR)}}$ on ${\overline {TH}}={\cfrac {N}{T_{ef}}}$
representa la taxa horària de l'observador. N és el nombre de meteors observat, i T$_{ef}$ és el temps efectiu d'observació de l'observador.
Exemple: Si un observador ha detectat 12 meteors en 15 minuts, la seva taxa horària serà 48. (12 dividit per 0,25 hores).
$F={\cfrac {1}{1-k}}$
Aquesta equació representa el factor de correcció del camp de visió, on k és el percentatge del camp de visió de l'observador si està obstruït (per niguls, per exemple).
Per exemple: Si un 20% del camp de visió de l'observador estigues cobert pels niguls, k seria 0,2 i F seria 1,25. L'observador podria haver vist un 25% més de meteors, llavors hem de multiplicar per F = 1,25.
$r^{6,5-lm}$
Aquest terme representa el factor de limitació de la magnitud. Per cada canvi de magnitud 1 en la magnitud limitant de l'observador, el nombre de meteors observats canvia en un factor r. Llavors ho hem de tenir en compte.
Per exemple: si r és 2, i la magnitud limitant de l'observador és 5,5, hem de multiplicar la seva taxa horària per 2 (2 elevat a la potència 6,5-5,5), per conèixer quants de meteors hauria vist si la seva magnitud limitant fos 6,5.
$\sin(hR)$
Aquest terme representa un factor de correcció segons l'altura del punt radiant sobre l'horitzó (hR). El nombre de meteors vist per un observador canvia segons el sinus de l'angle del punt radiant amb l'horitzó en graus.
Exemple: Si el punt radiant té una altura mitjana de 30° durant el període d'observació, haurem de dividir la taxa horària de l'observador per 0,5 (sinus de 30°) per conèixer quants de meteors s'haurien pogut veure si el punt radiant estigués en el zenit.

## Vegeu

* Llista de pluges de meteors

## Enllaços externs

* Plana de la NAMM, per George Zay, membre de l'IMO Arxivat 2010-09-25 a Wayback Machine. (anglès)
* Plana sobre els meteors. The Recreational Astronomer. By Jon Stewart-Taylor Arxivat 2010-01-07 a Wayback Machine. (anglès)
# Polysteganus praeorbitalis

Polysteganus praeorbitalis és un peix teleosti de la família dels espàrids i de l'ordre dels perciformes.

## Morfologia

Pot arribar als 90 cm de llargària total i als 7,800 g de pes.

## Distribució geogràfica

Es troba a les costes occidentals de l'oceà Índic: des de Beira (Moçambic) fins a Algoa Bay (Sud-àfrica).

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Premi Stanislavski

El Premi Stanislavski (Nom sencer: "Premi. Konstantin Stanislavski", en rus Верю. Константин Станиславский) és un premi especial atorgat des de 2001 al Festival Internacional de Cinema de Moscou per a l'èxit destacat del carrera d'actuació i devoció als principis de escola de Stanislavski ("Per conquistar les altures d'actuació i fidelitat", com es formula tradicionalment). El premi consisteix en un trofeu elaborat pels joiers Chopard.

## Guanyadors

* 2001 — Jack Nicholson
* 2002 — Harvey Keitel
* 2003 — Fanny Ardant
* 2004 — Meryl Streep
* 2005 — Jeanne Moreau
* 2006 — Gérard Depardieu
* 2007 — Daniel Olbrychski
* 2008 — Isabelle Huppert
* 2009 — Oleg Iankovski, pòstumament, entregat al seu fill Filipp
* 2010 — Emmanuelle Béart
* 2011 — Helen Mirren
* 2012 — Catherine Deneuve
* 2013 — Ksenia Rappoport
* 2014 — Inna Txurikova
* 2015 — Jacqueline Bisset
* 2016 — Marina Neyolova
* 2017 — Michele Placido
* 2018 — Nastassja Kinski
* 2019 — Ralph Fiennes
* 2020 — Svetlana Kriutxkova
* 2021 — Serguei Nikonenko
* 2022 — Konstantin Khabenski
* 2023 — Irina Kuptxenko

## Referències

* ↑ Trophies for the MIFF al web del festival
* ↑ «23rd Festival Internacional de Cinema de Moscou (2001)». MIFF. Arxivat de l'original el 2013-03-28. [Consulta: 29 març 2013].
* ↑ «24th Festival Internacional de Cinema de Moscou (2002)». MIFF. Arxivat de l'original el 2013-01-16. [Consulta: 30 març 2013].
* ↑ «25th Festival Internacional de Cinema de Moscou (2003)». MIFF. Arxivat de l'original el 2013-04-03. [Consulta: 1r abril 2013].
* ↑ «26th Festival Internacional de Cinema de Moscou (2004)». MIFF. Arxivat de l'original el 2013-04-03. [Consulta: 6 abril 2013].
* ↑ «27th Festival Internacional de Cinema de Moscou (2005)». MIFF. Arxivat de l'original el 2013-04-03. [Consulta: 13 abril 2013].
* ↑ «28th Festival Internacional de Cinema de Moscou (2006)». MIFF. Arxivat de l'original el 2013-04-21. [Consulta: 14 abril 2013].
* ↑ «29th Festival Internacional de Cinema de Moscou (2007)». MIFF. Arxivat de l'original el 2013-04-21. [Consulta: 30 maig 2013].
* ↑ «30th Festival Internacional de Cinema de Moscou (2008)». MIFF. Arxivat de l'original el 2013-04-21. [Consulta: 2 juny 2013].
# Ós (desambiguació)

«Ós» té aquests significats:
* Zoologia: un os és un mamífer carnívor de la família dels úrsids
* Sociologia: ós (cultura gai), paraula emprada per a identificar el col·lectiu homosexual amb preferència pel pèl corporal
* Cinema: L'ós, pel·lícula de Jean-Jacques Annaud de 1988
* Música: L'ós, òpera de William Walton

## Vegeu també

* Os (desambiguació)
Viccionari
# Taxa interna de rendibilitat hipotecària

La Taxa interna de rendibilitat hipotecària o TIR-Hipotecària (acrònim: TIR-H) (en anglès: Mortgage Yield) mesura la rendibilitat d'un Valor garantit per hipoteques (Mortgage-backed security). La Taxa interna de rendibilitat hipotecària d'un Valor garantit per hipoteques és, com la TIR, la taxa de descompte a la qual el valor actual net de tots els fluxes de caixa futurs generats per l'actiu iguala el preu corrent de mercat de l'actiu -el Valor garantit per hipoteques-. La TIR-Hipotecària es fa servir bàsicament com a eina per comprar la rendibilitat dels Valors garantit per hipoteques (que conceptualment seria com un bo) respecte de la rendibilitat dels bons convencionals; aquest diferencial de rendibilitat s'anomena Z-spread.

## Fórmula

Igual que la fórmula de la TIR. Si suposem que els fluxos de caixa es generen mensualment, la TIR-hipotecària és:
    ${\mbox{0}}=-P+\sum _{n=1}^{N}{\frac {C(t)}{(1+r/1200)^{t-1}}}$
On:
* P és el preu corrent de mercat del Valor garantit per hipoteques
* t és el període dels fluxes de caixa
* n és cada instant de pagament dels fluxes de caixa
* C$_t$ és el flux de caixa en el moment t
* r és TIR-Hipotecària, és a dir, la taxa de descompte que iguala l'equació

## Referències

* ↑ Choudhry, Moorad. Capital Market Instruments: Analysis and Valuation, (FT Press, 2002), p. 208.

## Vegeu també

* Z-spread
# Vestlandet

Vestlandet és una de les cinc grans regions (Landsdel) de Noruega. Correspon a l'oest del país, i comprèn els comtats de Rogaland, Hordaland, Sogn og Fjordane i Møre og Romsdal.

## Comtats

| Escut | Comtat | Capital | Ciutat més gran | Població (2010) | Àrea (km²) | Densitat | President | Partit | Governador | Idioma |
| | Hordaland | Bergen | Bergen | 485,400 | 15,440 | 31,13 | Torill Selsvold Nyborg | Partit Democristià | Lars Sponheim | Nynorsk |
| | Rogaland | Stavanger | Stavanger | 437,600 | 9,377 | 46,07 | Tom Tvedt | Partit Laborista | Harald Thune | Bokmål |
| | Møre og Romsdal | Molde | Ålesund | 254,600 | 15,121 | 16,71 | Olav Bratland | Partit Conservador | Ottar Befring | Nynorsk |
| | Sogn og Fjordane | Leikanger | Førde | 108,100 | 18,622 | 5,77 | Nils R. Sandal | Partit de Centre | Oddvar Flæte | Nynorsk |
| Total | | | | 1,285,700 | 58,560 km² | 21,73/km² | | | |
# Platycercus adscitus

Platycercus adscitus és una cotorra de la família dels psitàcids que habita zones boscoses i terres de conreu de l'est d'Austràlia, des del nord de Queensland cap al sud fins al nord-est de Nova Gal·les del Sud.
# Étaves-et-Bocquiaux

Étaves-et-Bocquiaux és un municipi francès del departament de l'Aisne, als Alts de França. Forma part de la Communauté de communes du Pays du Vermandois.

## Administració

Des del 2001 l'alcalde és Françoise Cunot.

## Demografia

* 1962: 754 habitants.
* 1975: 708 habitants.
* 1990: 636 habitants.
* 1999: 615 habitants.
* 2007: 551 habitants.
* 2008: 543 habitants.

## Notes

* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].

## Enllaços externs

* Étaves-et-Bocquiaux a la web de l'Institut géographique national(francès)
* Étaves-et-Bocquiaux a la web de l'Insee Arxivat 2012-10-23 a Wayback Machine.(francès)
# Protogenia

«Protogenia» té aquests significats:
* Mitologia:
** Protogenia (filla d'Erecteu)
** Protogenia (filla de Deucalió)
** Protogenia (filla de Calidó)
* Astronomia:
** (147) Protogeneia és un asteroide anomenat en referència a la filla del rei Erecteu
# Santi Ibáñez

Santi Ibáñez (Barcelona, 15 de març de 1958 - 29 de desembre de 2016) fou un actor català de cinema, teatre i televisió, conegut pel seu paper de Beni a El cor de la ciutat o les seves aparicions a Temps de silenci, Estació d'enllaç i Plats Bruts.
Ibáñez es va iniciar en el món del teatre de la mà d'Albert Boadella, amb la companyia Els Joglars, i va treballar en altres companyies com La Cubana, sota la direcció de directors com Sergi Belbel.

## Aparicions
### Cinema

* 1994: Escenes d'una orgia a Formentera, de Francesc Bellmunt
* 1998: El viaje de Arián, d'Eduard Bosch
* 1999: Morir (o no), de Ventura Pons
* 2000: Anita no perd el tren, de Ventura Pons
* 2004: Hot Milk, de Ricardo Bofill
* 2009: Xtrems, d'Abel Folk i Joan Riedweg

### Televisió

* 1988: Som una meravella, d'Albert Boadella (TVE i TV3)
* 1993: Ya semos europeos, d'Albert Boadella (TVE)
* 1994-1995: Secrets de família, d'Eduard Cortés (TV3), com Eliseu Palahí
* 1995: La Lloll, de Jordi Frades (TV3)
* 1995-1996: Estació d'enllaç, de Sonia Sánchez (TV3), com Alfons
* 1996: El diari d'Anna Frank (telefilm), de Tamzin Townsend
* 1996-1997: El joc de viure, de Jordi Frades (TV3), com Ramon
* 1999-2000: Plats bruts, d'Oriol Grau (TV3)
* 2001: Moncloa dígame, d'Oriol Grau (Tele5)
* 2001-2002 Temps de silenci, d'Enric Banqué (TV3), com Manel Burrull
* 2005-2007: El cor de la ciutat, d'Esteve Rovira (TV3)

### Teatre

* 1983-1984: Teledeum Cia. Els Joglars, dirigida per Albert Boadella
* 1984-1985: Els virtuosos de Fontainebleau Cia. Els Joglars, dirigida per Albert Boadella
* 1986-1987: Bye Bye Beethoven Cia. Els Joglars, dirigida per Albert Boadella
* 1988-1989: 25 anys de Joglars Cia. Els Joglars, dirigida per Albert Boadella
* 1990: Duros a quatre peles Centre Dramàtic de la Generalitat, dirigida per Joan Anguera
* 1991-1992: Cómeme el coco, negro Cia. La Cubana, dirigida per Jordi Milán
* 1993-1994: El gest, de Guillermo Ayesa i Glòria Rognoni
* 1994-1995: El diari d'Anna Frank, de Tamzin Townsend
* 1995-1996: L'hostalera de Carlo Goldoni, dirigida per Sergi Belbel
* 1997: Mala sang de David Plana
* 1997-1998: Morir, al Centre Dramàtic de la Generalitat, dirigida per Sergi Belbel
* 1998: Aquí no paga ni Déu, de Toni Sevilla
* 1998-1999: El suïcida, de Magda Puyo
* 1999-2000: Penjats, de Tamzin Townsend
* 2001: 23 centímetres, de Josep Maria Mestres
* 2001: Creieu-me, un esperit se m'ha ficat al cos, de Jaume Mallofré
* 2001-2002: La dama enamorada, al Teatre Nacional de Catalunya, dirigida per Rafel Duran
* 2002-2003: Pel davant i pel darrera, d'Alexander Herold
* 2005-2006: Mentiders d'Anthony Neilson, dirigida per Abel Folk
* 2007: Èric i l'Exèrcit del Fènix de Víctor Alexandre, al Teatre Borràs, dirigida per Pere Planella

## Referències

* ↑ «S'ha mort l'actor Santi Ibáñez a l'edat de 58 anys». VilaWeb, 29-12-2016 [Consulta: 29 desembre 2016].
* ↑ «Mor als 58 anys l'actor Santi Ibáñez». Corporació Catalana de Mitjans Audiovisuals, 29-12-2016 [Consulta: 29 desembre 2016].

## Enllaços externs

* Santi Ibáñez a IMDb (anglès)
* Santi Ibáñez Arxivat 2016-03-04 a Wayback Machine. a Teatralnet
# Tavernes

«Tavernes» té aquests significats:
# Vladimír Hrůza

Vladimír Hrůza (Jihlava, 6 de febrer de 1960) va ser un ciclista txecoslovac, d'origen txec. Va competir com amateur on va guanyar una medalla de plata al Campionat del Món de contrarellotge per equips de Giavera del Montello 1985 fent equip amb Milan Křen, Michal Klasa i Milan Jurčo. Va participar en els Jocs Olímpics de 1988 a Seül.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pioneer 7

Pioneer 7, també denominada Pioneer B, va ser una sonda espacial de la NASA llançada el 17 d'agost de 1966 mitjançant un coet Delta des de Cap Canaveral.
Pioneer 7 va ser la segona sonda d'una sèrie de sondes (formada per Pioneer 6, Pioneer 8, Pioneer 9 i Pioneer E, amb les quals va treballar conjuntament) amb la missió de realitzar el primer estudi detallat del vent solar, el camp magnètic interplanetari i els raigs còsmics, proporcionant dades pràctiques sobre les tempestes solars.
La sonda estava estabilitzada per rotació, amb un gir de 60 rpm i amb l'eix de gir perpendicular al plànol de l'eclíptica. Tenia forma de cilindre recobert de cèl·lules solars del qui sobresurten antenes i mastelers. Disposava d'una antena direccional d'alt guany, podent transmetre a 512, 256, 64, 16 o 8 bps. El format de l'enviament de dades era seleccionable entre quatre possibles modalitats, amb tres d'aquestes quatre aptes per a l'enviament de dades científiques (32 paraules de 7 bits per trama). L'altra modalitat era utilitzada per enviar telemetria sobre l'estat de la sonda. Al seu torn, es disposava de quatre maneres d'operació:
* Temps real: les dades eren obtingudes i transmeses directament, sense ser emmagatzemades, segons la velocitat d'enviament i la modalitat seleccionada.
* Emmagatzematge de telemetria: les dades eren guardades i enviades simultàniament, segons la velocitat d'enviament i la modalitat seleccionada.
* Emmagatzematge del cicle de treball: es recollia i guardava una única trama de dades científiques a la major velocitat possible, 512 bps; l'interval entre la recollida i emmagatzematge de successives trames era seleccionable a entre 2 i 17 minuts, amb una capacitat total per emmagatzemar dades fins durant 19 hores.
* Lectura de memòria: s'enviaven les dades llegint-les de la memòria de la sonda, enviant-les a la velocitat adequada segons la distància de la nau a la Terra.
L'últim contacte amb la Pioneer 7 va tenir lloc el 31 de març de 1995, determinant-se que després de 29 anys a l'espai només un dels instruments originals seguia en funcionament.

## Vegeu també

* Programa Pioneer
* Pioneer 6
* Pioneer 8
* Pioneer 9
* Pioneer E

## Referències

* Wade, Mark. «Pioneer 6-7-8-9-E» (en anglàs), 2008. Arxivat de l'original el 22 d'abril de 2006. [Consulta: 20 abril 2009].
* NASA. «Pioneer 7» (en anglès), 05-08-2008. [Consulta: 20 abril 2009].
* Mission and Spacecraft Library. «Pioneer 6, 7, 8, 9, E» (en anglès), 1999. Arxivat de l'original el 2010-07-21. [Consulta: 21 juliol 2010].

## Enllaços externs

* Pioneer 7 en n2yo.com
* The Pioneer Missions Arxivat 2011-08-15 a Wayback Machine.
# .308 Winchester

El .308 Winchester (.308 Win) és un model civil de cartutx per a fusells que és alhora una versió del cartutx militar 7.62x51 mm OTAN. El .308 Winchester va ser introduït al mercat l'any 1952, ja que anys abans que l'OTAN adoptés l'ús del cartutx 7.62x51 mm. La companyia nord-americana Winchester va començar a promocionar i comercialitzar el .308 Win per al mercat de fusells de caça. Des de llavors aquesta munició s'ha convertit en la més popular per a la caça de peces grosses arreu del món. També és àmpliament utilitzada per als rifles de precisió dels cossos policials i tir de precisió.
Tot i que és molt similar al 7.62x51 mm OTAN, no són cartutxs idèntics i el seu ús en armes específiques d'un o altre pot causar diferències en les seves prestacions. Tot i això és seu ús intercanviable (per exemple utilitzar .308 Winchester en un fusell militar amb recambra per a 7.62x51 mm) és considerat un procediment segur segons Sporting Arms and Ammunition Manufacturers Institute (SAAMI).

## Dimensions i disseny del cartutx

Dimensions màximes dels cartutxs .308 Winchester segons les especificacions C.I.P.
El disseny del .308 Winchester permet una càrrega màxima de pólvora propel·lent de 3.64 ml (56.0 grans). Els eu perfil exterior va ser dissenyat per assegurar la fiabilitat en la recàrrega i extracció dels cartutxs tant en fusells com metralladores i en condicions extremes. El ratllat comú és de 4 solcs, amb un diàmetre intern de 7.62 mm i un dels solcs de 7.82 mm. El ràtio de gir (distància que realitza el cartutx dins del canó ratllat per a realitzar una revolució completa) és de 305 mm. Per altra banda el pistó és de percussió del tipus llarg per a fusell. Segons les especificacions oficials una beina del .308 Winchester pot suporta fins a 415 MPa (60,190 psi) de pressió.

## Usos i prestacions

El cartutx .308 Winchester és una de les municions de fusell per a caça més utilitzades arreu del món. Té prou potència per abatre animals mitjans i grans. A Nord Amèrica és utilitzant extensament per a la caça del cérvol o l'antílop i, ocasionalment, per a grans preses com el ren o l'ós negre americà. Al continent africà i també a Europa el .308 Win també és molt utilitzat pels caçadors.
El .308 Winchester té una caiguda a llarg abast major que la del .30-06 Springfield, ja que té una velocitat de vol menor (100 ft/s) en la majoria de casos.

## Referències

* ↑ Simpson, Layne. «The 20th Century's Top Rifle Cartridge», 01-02-2000. Arxivat de l'original el 2008-05-14. [Consulta: 2 setembre 2011].
* ↑ 7.62x51 mm NATO or 308 Winchester?
* ↑ «SAAMI Unsafe Arms and Ammunition Combinations». Arxivat de l'original el 2013-11-16. [Consulta: 2 setembre 2011].
* ↑ Hornady Handbook of Cartridge Reloading, Fourth Edition, 1991, Hornady Manufacturing Company, Grand Island, NE.
* ↑ Nosler Reloading Guide Number Four, 1996, Nosler, Inc., Bend OR.
* ↑ Speer Reloading Manual Number 12, 1994, Blount, Inc., Lewiston, ID.

## Enllaços externs

* Guia del cartutx .308 Winchester AccurateShooter.com
* Vídeos del cartutx .308 Winchester Arxivat 2009-02-26 a Wayback Machine. StoppingPower.Info
# Pseudotaxiphyllum

Pseudotaxiphyllum és un gènere de briòfits de la família de les Plagiotheciaceae.

## Descripció

Les plantes d'aquest gènere presenten una escorça dels caulidis de 1-2 files de cèl·lules petites de parets engruixides. Tenen rizoides llisos, no tenen pseudoparafil·les, les ramificacions són de poc a molt complanades, fil·lidis en disposició d'estesos a esquarrossos. Les cèl·lules de la làmina són llisses i homogènies. La càpsula de l'espermatòfit és inclinada. Gènere d'una àmplia distribució, particularment freqüent a l'Àsia.

## Taxonomia

Actualment el gènere conté 13 espècies acceptades:
* Pseudotaxiphyllum arquifolium
* Pseudotaxiphyllum densum
* Pseudotaxiphyllum distichaceum
* Pseudotaxiphyllum elegans (Autòctona de Catalunya)
* Pseudotaxiphyllum falcifolium
* Pseudotaxiphyllum fauriei
* Pseudotaxiphyllum homomallifolium
* Pseudotaxiphyllum laetevirens
* Pseudotaxiphyllum machrisianum
* Pseudotaxiphyllummaebarae
* Pseudotaxiphyllum obtusifolium
* Pseudotaxiphyllum pohliaecarpum
* Pseudotaxiphyllum richardsii

## Referències

* 1 2 «Pseudotaxiphyllum». The Plant List. [Consulta: 28 setembre 2019].
* ↑ «Pseudotaxiphyllum Z.Iwats.». GBIF. [Consulta: 28 setembre 2019].
* 1 2 «Pseudotaxiphyllum Z. Iwats.». Tropicos.org. [Consulta: 28 setembre 2019].
* ↑ Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
# Supercopa eslovena de bàsquet

La Supercopa eslovena de bàsquet és una competició de basquetbol que es disputa a Eslovènia. Es juga entre el campió de la Lliga Nacional Eslovena de primer nivell i el guanyador de la Copa Nacional Eslovena.

## Historial

| Any | Guanyador | Finalista | Resultat |
| 2003 | Union Olimpija | Krka | 81–63 |
| 2004 | Union Olimpija | Pivovarna Laško | 67–61 |
| 2005 | Union Olimpija | Pivovarna Laško | 88–79 |
| 2007 | Union Olimpija | Helios Domžale | 90–71 |
| 2008 | Union Olimpija | Helios Domžale | 67–56 |
| 2009 | Union Olimpija | Elektra Esotech | 95–62 |
| 2010 | Krka | Union Olimpija | 72–61 |
| 2011 | Krka | Union Olimpija | 80–72 |
| 2012 | Krka | Union Olimpija | 84–81 |
| 2013 | Union Olimpija | Krka | 63–60 |
| 2014 | Krka | Union Olimpija | 68–65 |
| 2015 | Tajfun | Krka | 72–60 |
| 2016 | Krka | Helios Suns | 81–78 |
| 2017 | Petrol Olimpija | Krka | 94–76 |
| 2018 | Sixt Primorska | Petrol Olimpija | 83–71 |
| 2019 | Koper Primorska | Hopsi Polzela | 106–74 |
| 2020 | Cedevita Olimpija | Krka | 78–67 |

## Palmarès

| Club | Títols |
| Olimpija | 8 |
| Krka | 5 |
| Koper Primorska | 2 |
| Šentjur | 1 |
| Cedevita Olimpija | 1 |

## Enllaços externs

* Pàgina oficial Arxivat 2020-11-23 a Wayback Machine.
# Vic Wild

Victor Ivan Wild, més conegut com a Vic Wild, (en rus: Виктор Айван Уайлд) (White Salmon, Estats Units 1986) és un esquiador nord-americà nacionalitzat rus, especialista en surf de neu, i guanyador de dues medalles olímpiques.

## Biografia

Va néixer el 23 d'agost de 1986 a la ciutat de White Salmon, població situada a l'estat de Washington (Estats Units). El 2011 es casà amb l'esquiadora i medallista olímpica Alena Zavarzina, adoptant la nacionalitat russa.

## Carrera esportiva

Va iniciar la competició representant els Estats Units, però el 2011 adoptà la nacionalitat russa després del seu matrimoni. Va participar, als 27 anys, als Jocs Olímpics d'Hivern de 2014 realitzats a Sotxi (Rússia), on va aconseguir guanyar la medalla d'or en les proves d'eslàlom paral·lel i eslàlom gegant paral·lel.
Al llarg de la seva carrera ha guanyat una medalla de bronze en el Campionat del Món de surf de neu.

## Referències

* ↑ (anglès) «Top American snowboarder willing to race for Russia». RT.com, 07-09-2011 [Consulta: 27 gener 2013].
# Psathyrostachys

Psathyrostachys és un gènere de plantes de la família de les poàcies originari d'Euràsia. Fou descrit pel botànic rus Sergéi Nevski.
El nom del gènere deriva de les paraules gregues psathyros (feble, enfonsament) i stachys (espiga), al·ludint a la fragilitat del raquis.

## Taxonomia

* Psathyrostachys caduca
* Psathyrostachys caespitosa
* Psathyrostachys daghestanicus
* Psathyrostachys desertorum
* Psathyrostachys fragilis
* Psathyrostachys huachanica
* Psathyrostachys huashanica
* Psathyrostachys hyalantha
* Psathyrostachys juncea
* Psathyrostachys junceus
* Psathyrostachys kronenburgii
* Psathyrostachys lanuginosa
* Psathyrostachys rupestris
* Psathyrostachys ruprestris
* Psathyrostachys scabriphylla
* Psathyrostachys stoloniformis

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 12 març 2010].

## Enllaços externs

* Clayton, W.D., Harman, K.T. and Williamson, H. (2006 en endavant). Psathyrostachys. A: GrassBase - The Online World Grass Flora.